stanford-oval/wikipedia huggingface dataset:
Think Before I Talk

"Think Before I Talk" הוא סינגל של הזמרת-יוצרת הנורווגית אסטריד אס, שיצא על ידי איילנד רקורדס ויוניברסל מיוזיק גרופ ב-25 באוגוסט 2017. מאוחר יותר, השיר הופיע במהדורה המלאה של האלבום הראשון של אסטריד אס, Leave It Beautiful.‏
רקע

אסטריד אס הסבירה כי השיר עוסק ב-”אמירת דברים שאתה לא מתכוון אליהם משום שאתה פגוע, מתוסכל או אולי כועס, [ועל] החרטה שבאה בעקבותיה”.
ביקורת

רובין מאריי מהמגזין הבריטי, Clash (אנ'), אמר כי השיר מביע צער ”בצורה הכי מתוקה שיש” וכי הוא ”מרומם להפליא, כשהסטייה הקולית נעה בין שני קטבי התמרמרות והתפטרות רכה”.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 10 |  |
|  דנמרק | היטליסטן | 9 |  |
|  נורווגיה | VG-lista | 1 |  |
|  פלנדריה | אולטראטופ 50 | 14 |  |
|  שוודיה | סוורייטופליסטן | 20 |  |
נתוני מכירות

| מקום | תארים | מכירות |
| --- | --- | --- |
| דנמרק (IFPI Denmark) | פלטינה | 90,000 |
| נורווגיה (IFPI Norway) | פלטינה ×5 | 300,000 |
| שוודיה (GLF) | פלטינה | 40,000 |
הערות שוליים

1 2  "Astrid S Releases New Single 'Think Before I Talk'". Broadway World. 25 באוגוסט 2017. ארכיון מ-2019-05-10. נבדק ב-10 במאי 2019. {{cite web}}:  (עזרה)
↑  Leave It Beautiful (Complete) by Astrid S (באנגלית אמריקאית), ארכיון מ-2021-05-15, נבדק ב-2021-03-05
↑  Murray, Robin (25 באוגוסט 2017). "Astrid S Drops 'Think Before I Talk'". Clash. ארכיון מ-2019-05-10. נבדק ב-10 במאי 2019. {{cite web}}:  (עזרה)
| --- | --- |
בקרת זהויות :  MusicBrainz release group: ae71f135-6e7f-4ca4-ac88-42868b4294d5
Thinkin Bout You

"Thinkin Bout You" הוא סינגל של הזמר האמריקאי פרנק אושן, שיצא כסינגל הראשי מאלבום הבכורה שלו, Channel Orange. השיר נכתב על ידי אושן והופק על ידי שי טיילור (אנ').
הפקה

במקור, השיר היה אמור להיכלל באלבום הבכורה של ברידג'ט קלי (אנ'), הוציא אושן את גרסתו המקורית של הסינגל בחינם בחשבון הטאמבלר שלו ב-2011. במאי 2012, השיר נשלח רשמית לרדיו והופיע ב-iTunes כסינגל של אושן. מאוחר יותר, קלי הוציאה את הגרסה שלה לסינגל שכותרתו "Thinking Bout Forever".
מבחינה לירית, הסינגל עוסק במערכת יחסים רק מחוץ להישג ידו והטלטלה שמתחוללת. הסינגל בוחן גם רגשות של חרטה ושברון לב. השיר זכה לביקורות חיוביות ביותר מצד מבקרי המוזיקה. חלק מהמבקרים ציינו אפילו את הצלילים הביסקסואליים האפשריים שנשמעים מהסינגל.
בספטמבר 2012, הגיע השיר למקום 32 במצעד בילבורד הוט 100, 94 במצעד הסינגלים הבריטי, ו-13 במצעד Top Heatseekers (אנ'). ב-2011, צולם וידאו קליפ לשיר בבימוי קבוצת האמנות החזותית High5Collective (אנ') שיצא ב-15 בספטמבר. אושן מופיע בקליפ האלים שנסוב סביב סיפור אהבה בין-ממדי וזומבים. אושן ביצע את הסינגל במהלך סיבוב ההופעות שלו בשבע הופעות באמריקה הצפונית ובאירופה בנובמבר 2011, בפסטיבל המוזיקה ואמנויות בעמק קואצ'לה (אנ') באפריל 2012, ובסיבוב ההופעות של האלבום. הסינגל "Thinkin Bout You" קיבל פלטימה מה-RIAA, ומכר יותר ממיליון יחידות בארצות הברית. השיר היה מועמד לפרס גראמי ב-2013 בקטגוריית הקלטת השנה.
נכון לאפריל 2022, השיר הושמע למעלה מ-590 מיליון פעמים בספוטיפיי.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 256 |  |
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  ארצות הברית | בילבורד הוט 100 | 32 |  |
|  ארצות הברית | מצעד שירי ה-R&B\היפ הופ | 7 |  |
|  דנמרק | היטליסטן | 33 |  |
|  הממלכה המאוחדת | מצעד הסינגלים הבריטי | 94 |  |
|  הממלכה המאוחדת | מצעד ה-R&B | 16 |  |
|  יפן | יפן הוט 100 | 87 |  |
|  ניו זילנד | המצעד הניו זילנדי הרשמי | 30 |  |
|  קוריאה הדרומית | סירקל צ'ארט | 88 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 46 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 37 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | זהב | 400,000 |
| ניו זילנד (Recorded Music NZ) | 4× פלטינה | 60,000 |
סיכום
| בכל העולם | — | 1,460,000 |
הערות שוליים

↑  Thinkin Bout You, 2012-07-10, נבדק ב-2022-04-09
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  "R&B/Hip-Hop Songs - 2012 Year End Charts". Billboard.com. ארכיון מ-2013-03-17. נבדק ב-2012-12-17.
↑  "2013 Year End Charts — R&B/Hip-Hop Songs". Prometheus Global Media. ארכיון מ-2015-11-30. נבדק ב-13 בדצמבר 2013. {{cite web}}:  (עזרה)
↑  NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
| --- | --- |
בקרת זהויות :  MusicBrainz work: ea5be396-18eb-4386-974c-bf67651c4aa7 
ערך זה הוא קצרמרבנושא שירים ובנושא להט"ב. אתם מוזמנים לתרום לוויקיפדיה ו.
אבאויקר

אַבּאַוּיקֵר (בהונגרית: Abaújkér) הוא כפר במחוז בורשוד-אבאוי-זמפלן שבצפון-מזרח הונגריה.
אוכלוסיית אַבּאַוּיקֵר קטנה משמעותית מ-726 תושבים בשנת 1990 עד 555 תושבים בשנת 2021.
עד מלחמת העולם השנייה התקיימה בכפר קהילה יהודית קטנה, שהייתה כפופה לרבה של סאנטוב ולמוסדות הקהילה שלה.
בעיר נותר בית קברות יהודי
| שנה | כמות יהודים | כלל האוכלוסייה |
| --- | --- | --- |
| 1840 | 64 |  |
| 1880 | 116 | 1,061 |
| 1910 | 57 |  |
| 1920 | 58 |  |
| 1930 | 30 |  |
| 1941 | 17 | 1,001 |
לקריאה נוספת

אַבּאַוּי-קאֵר, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 5. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
Thunderbolt and Lightning

Thunderbolt and Lightning הוא אלבום האולפן השלישי של זמר הרוק הקנדי מרק מרטל, אשר יצא לאור ב-26 באוקטובר 2018 וזה מהווה אלבום מחווה לשירי להקת הרוק הבריטית קווין.
במקור, גרסת הכיסוי לשיר "Don't Stop Me Now" הופיעה לראשונה במיני-אלבום My Way, Vol. 1, אותו הוציא לאור כשבעה חודשים לפני כן. בנוסף, שיר זה הוא היחיד באלבום שקיבל וידאו-קליפ.
רשימת השמעה

כל השירים נכתבו והולחנו על ידי פרדי מרקיורי (למעט היכן שמצוין אחרת).
| מס' | שם | כותב(ים) | משך |
| --- | --- | --- | --- |
| 1. | Bohemian Rhapsody  |   | 5:57 |
| 2. | We Are the Champions  |   | 3:12 |
| 3. | Love of My Life  |   | 3:24 |
| 4. | Under Pressure (עם קווין מקס)   | מרקיורי, בריאן מיי, רוג'ר טיילור, ג'ון דיקון, דייוויד בואי | 3:51 |
| 5. | Don't Stop Me Now  |   | 3:38 |
| 6. | You Take My Breath Away  |   | 3:43 |
| 7. | Somebody to Love  |   | 5:02 |
| 8. | We Are the Champions (Reprise)   |   | 1:26 |
| משך כולל: | משך כולל: | משך כולל: | 30:17 |
Thinking About It (Let It Go)

Thinking About It (Let It Go) הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-27 ביולי 2015, כסינגל השלישי מתוך אלבומו השלישי של גושן "דברי איתי יותר", על ידי חברת התקליטים סוני מיוזיק אנטרטיינמנט.
רקע וכתיבה

השיר נכתב והולחן על ידי נתן גושן והופק על ידי גלעד שמואלי. השיר הוא בסגנון הדאנס-פופ. עם יציאתו, עלה השיר לרשת הזרמת המדיה ספוטיפיי וצבר מעל ל-138 מיליון השמעות.
השיר זכה להצלחה רבה בישראל ומסביב לעולם, בכך שזכה במעמד זהב בנורווגיה, שוודיה ודנמרק ובמעמד פלטינה בהולנד. כמו כן, הגיע השיר לצמרת המצעד הישראלי של מדיה פורסט ואף הופיע במצעדים בארצות שונות.
וידאו קליפ

הווידאו קליפ הנלווה לשיר הועלה לערוץ ה-Vevo של נתן גושן ב-13 במאי 2016.
נכון לינואר 2023, מונה הצפיות של הקליפ ביוטיוב עומד על כ-12 מיליון.
מיקומי שיא

|   ‏‏‏  מצעדים שבועיים (2015-17)> מדינה |   ‏‏‏  מצעדים שבועיים (2015-17)> מצעד |   ‏‏‏  מצעדים שבועיים (2015-17)> מיקום שיא |   ‏‏‏  מצעדים שבועיים (2015-17)>  |
| --- | --- | --- | --- |
|  אוקראינה | טופ-היט | 4 |  |
|  דנמרק | היטליסטן | 24 |  |
|  הולנד | מצעד 40 הסינגלים ההולנדיים | 45 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|  ישראל | רשת ג' | 5 |  |
|  רוסיה | טופ-היט | 1 |  |
|   ‏‏‏  מצעדים שנתיים (2015)> מדינה |   ‏‏‏  מצעדים שנתיים (2015)> מצעד |   ‏‏‏  מצעדים שנתיים (2015)> מיקום שיא |   ‏‏‏  מצעדים שנתיים (2015)>  |
| --- | --- | --- | --- |
|  ישראל | מדיה פורסט ישראל | 49 |  |
נתוני מכירות

| אזור | מעמד | מכירות |
| --- | --- | --- |
| דנמרק (IFPI) | פלטינה | 10,000 |
| הולנד (NVPI) | פלטינה | 40,000 |
| נורווגיה (GLF) | זהב | 15,000 |
| שוודיה (IFPI) | זהב | 15,000 |
הערות שוליים

↑  Thinking About It (Let It Go) [KVR Remix], נבדק ב-2020-01-16
↑  נתן גושן: אירופה אוהבת את Thinking About It, באתר יוסמיוסיק
↑  שיא בינלאומי חדש לנתן גושן – 50 מיליון השמעות בשירות הספוטיפיי, באתר יוסמיוסיק
1 2  Nathan Goshen - Thinking About It (Let It go) (KVR Remix), נבדק ב-2020-01-16
↑  Thinking About It (Let It Go) באיגוד תעשיית ההקלטות הדני (בדנית)
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |
אאודי A7

| --- | --- |

אאודי S7 דור שני
 מאפיינים כלליים
 יצרן:  אאודי
 שנות ייצור:  2010-הווה
 הרכבה:  גרמניה גרמניה
 מודל קודם:  אאודי A6 
 סיווג:  מכונית מנהלים
 מרכב:  קופה בעלת חמש דלתות
 פלטפורמה:  פולקסווגן MLB (בשני הדורות)
 אורך:  4,974 מ"מ (דור ראשון) 4,969 מ"מ (דור שני)
 רוחב:  1,910 מ"מ (דור ראשון) 1,926 מ"מ (דור שני)
 גובה:  1,420 מ"מ (דור ראשון) 1,422 מ"מ (דור שני)
 משקל:  1,910 ק"ג (דור ראשון) 1,890 ק"ג (דור שני)
 בסיס גלגלים:  2,914 מ"מ (דור ראשון) 2,926 מ"מ (דור שני)
 מפרט טכני
 מנוע:  מנוע טורבו בנזין I4 צילנדרים בנפח 2.0 ליטרים המספק כ-252 כוחות סוס ב-5,000 סיבובים לדקה (דור ראשון) מנוע טורבו בנזין V6 צילנדרים בנפח 3.0 ליטרים המספק כ-340 כוחות סוס ב-5,000 סיבובים לדקה (דור שני)
 הילוכים:  תיבת הילוכים אוטומטית רובוטית כפולת מצמד בעלת שבעה הילוכים (דור ראשון ושני)
 מהירות מרבית:  250 קילומטרים לשעה (בכל הדורות)
 קשר:  אאודי A8, אאודי A6, אאודי Q7, אאודי Q8
 מעצב:  סטפן סיאלף (דור ראשון) סבסטיאנו רוסו (דור שני)
 
אאודי A7 (באנגלית: Audi A7) היא מכונית ספורט במרכב קופה, שמיוצרת על ידי אאודי משנת 2010. היא הוצגה בשנת 2010, והגיעה לישראל בשנת 2010. בשנת 2009 הציגה אאודי בתערוכת הרכב הבינלאומית של אמריקה הצפונית דגם קונספט מקדים בשם אאודי ספורטבק קונספט.
דורות > דור ראשון (2017-2010)

הדור הראשון יוצר בין השנים 2017-2010. הדור הראשון כלל מנוע טורבו בנזין I4 צילנדרים בנפח 2.0 ליטרים המספק כ-252 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 6.9 שניות ומגיעה למהירות מרבית של 250 קילומטרים לשעה.
דורות > דור ראשון (2017-2010) > גרסאות הדור הראשון

בדור הראשון הציגה אאודי כשתי גרסאות נוספות: הראשונה, אאודי S7 ספורטבק, גרסת הספורט לגרסה הבסיסית הכוללת מנוע טורבו בנזין V8 צילנדרים בנפח 4.0 ליטרים המספק כ-450 כוחות סוס ב-5,500 סיבובים לדקה. תיבת הילוכים אוטומטית בעלת שבעה הילוכים. היא מאיצה מ-0 ל-100 קילומטרים לשעה בתוך 4.6 שניות ומגיעה למהירות מרבית של 250 קילומטרים לשעה. היא הוצגה בשנת 2011. השנייה אאודי RS7 ספורטבק, גרסת ה"ביצועים הגבוהים" לגרסת ה-S הכוללת מנוע טורבו בנזין V8 צילנדרים בנפח 4.0 ליטרים המספק כ-560 כוחות סוס ב-5,700 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 250 קילומטרים לשעה. היא הוצגה בשנת 2013.
דורות > דור ראשון (2017-2010) > מתיחת פנים שנת 2014

בשנת 2014 עברה ה-A7 ספורטבק מתיחת פנים, הכוללת עיצוב קדמי חדש ומודרני ושיפורים במנוע. השיפורים כוללים הוספת כוחות סוס למנוע של הדגם הבסיסי והעלת הכוח סוס לגרסת ה-S.
דורות > דור שני (2017-הווה)

בשנת 2018 הציגה אאודי את הדור השני ל-A7 ספורטבק. הדור השני כולל מנוע טורבו בנזין V6 צילנדרים בנפח 3.0 ליטרים המספק כ-340 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 5.3 שניות ומגיעה למהירות מרבית של 250 קילומטרים לשעה.
דורות > דור שני (2017-הווה) > גרסאות הדור השני

בדור השני הציגה אאודי כשלוש גרסאות נוספות. הראשונה, אאודי A7 ספורטבק היברידית, גרסה היברידית בעלת הנעה ההיברידית הכוללת מנוע טורבו בנזין I4 צילנדרים בנפח 2.0 ליטרים המספק כ-252 כוחות סוס בין 5,000 ל-6,000 סיבובים לדקה, עם מנוע חשמלי המספק כ-105 קילו וואט, המנוע החשמלי מספק טווח נסיעה חשמלי של 40 קילומטרים. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 5.7 שניות ומגיעה למהירות מרבית של 250 קילומטרים לשעה. היא הוצגה בז'נבה בשנת 2019. השנייה, אאודי RS7 ספורטבק, גרסת ה"ביצועים הגבוהים" לגרסה הבסיסית הכוללת מנוע טווין טורבו בנזין V8 צילנדרים בנפח 4.0 ליטרים המספק כ-600 כוחות סוס ב-6,000 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.6 שניות ומגיעה למהירות מרבית של 250 קילומרטים לשעה. ישנה אפשרות ומהירות מרבית של 306 קילומטרים לשעה בתוספת תשלום. היא הוצגה בשנת 2019. השלישית, אאודי S7 ספורטבק, גרסת הספורט לגרסה הבסיסית הכוללת שתי אפשרויות למנועים, מנוע הראשון הוא מנוע טורבו דיזל V6 צילנדרים בנפח 3.0 ליטרים המספק כ-349 כוחות סוס עם מנוח חשלי המספק כ-9.5 כוחות סוס. המנוע השני הוא מנוע טורבו בנזין V6 צילנדרים בנפח 2.9 ליטרים המספק כ-444 כוחות סוס. היא מאיצה מ-0 ל-100 קילומטרים לשעה בתוך 4.4 שניות. גרסת הדיזל הוצגה בשנת 2019 וגרסת הבנזין הוצגה גם בשנת 2019.
גלריה

דור ראשון
S7 לפני מתיחת הפנים
RS7 לפני מתיחת הפנים
S7 אחרי מתיחת הפנים
RS7 אחרי מתיחת הפנים
דור שני
דור שני הגרסה היברידית
S7 דור שני
RS7 דור שני
הערות שוליים

↑  טל שביט, אודי A7: השקה רשמית, באתר אוטו, ‏27 ביולי 2010
↑  אלי שאולי ויואל שורץ, אודי A7 ספורטבק הגיעה לישראל, באתר אוטו, ‏14 בדצמבר 2010
↑  דני שטיינמן, תערוכת דטרויט: אודי ספורטבק קונספט, באתר אוטו (מגזין), ‏13 בינואר 2009
↑  רועי צוקרמן, בכורה בפרנקפורט: גרסאות S לאודי A7, A6 ו-A8, באתר אוטו, ‏31 באוגוסט 2011
↑  עמרי ספיר, אודי RS7 ספורטבק: לא נשארת מאחור (וידאו), באתר אוטו, ‏17 בינואר 2013
↑  אוהד אלגוב, אודי משדרגת את ה-A7 שלה, באתר אוטו, ‏25 במאי 2014
↑  איתי שטיינברג, אודי A7 החדשה – בישראל בתוך כחצי שנה, באתר קארטיוב, ‏20 באוגוסט 2017
↑  מפרט טכני ל-A7 ספורטבק דור שני, באתר אוטו
↑  מפרט טכני ל-A7 ספורטבק ההיברידי, באתר אאודי
↑  40 ק"מ בלי בנזין: אודי בגרסאות מחושמלות, באתר אוטו, ‏26 בפברואר 2019
↑  מפרט טכני ל-RS7 ספורטבק דור שני, באתר אאודי
↑  רועי צוקרמן, אודי A7 ספורטבק מציגה: ד"ר ג'קיל ומיסטר הייד, באתר אוטו, ‏11 בספטמבר 2019
↑  רועי צוקרמן, כוח הדיזל: אודי חשפה S6 ו-S7, באתר אוטו, ‏15 באפריל 2019
↑  רועי צוקרמן, אודי S6 ו-S7 - גם בגרסאות בנזין, באתר אוטו, ‏01 באוגוסט 2019
Maneater (שיר של נלי פורטדו)

"Maneater" הוא שיר של הזמרת הקנדית נלי פורטדו מתוך אלבום האולפן השלישי שלה, Loose‏ (2006). השיר נכתב על ידי פורטדו, ג'ים בינז ומפיקיו טימבלנד ודנג'ה. הוא נשלח לרדיו מיינסטרים בארצות הברית ביולי 2006. הסגנון המוזיקלי וההפקה של השיר נוצרו בהשראת שיר באותו השם של Hall & Oates וממוזיקה אחרת משנות ה-80.
השיר זכה לביקורות חיוביות מטעם מבקרי המוזיקה, כאשר רובם השוו אותו לשירים של מדונה ודפש מוד משנות ה-80. מחוץ לאמריקה הצפונית, "Maneater" הפך לאחד משיריה הפופולריים ביותר של פורטדו, כשהוא מוביל את המצעדים בממלכה המאוחדת ודורג בשיאו בעשירייה הפותחת במצעדים ברחבי אירופה ואוסטרליה. השיר הפך ללהיט מועדונים באמריקה הצפונית אך הצליח פחות מבחינה מסחרית מהסינגל המוביל "Promiscuous".
הווידאו קליפ הנלווה של השיר בוים בידי הבמאי האמריקאי אנתוני מנדלר (אנ') וצולם בלוס אנג'לס. בארצות הברית הוקרן הקליפ בבכורה ב-Yahoo! Music ב-6 בספטמבר 2006, וקיבל "בכורה ראשונה" ב-Total Request Live של MTV ב-8 בספטמבר. השיר נכלל ברשימת השירים של סיבוב ההופעות השלישי של פורטדו, "Furtado Get Loose Tour".
כתיבה והקלטה

"Maneater" היה אחד השירים הראשונים שעליהם עבדו פורטדו וטימבלנד בדה היט פקטורי קרייטריה (אנ') במיאמי. פורטדו תיארה את השיר כאנלוגיה לאופן שבו היא שילבה את "האנרגיה היצירתית" של טימבלנד וצוות ההפקה שלו ב-Loose. בעת יצירת האלבום, הושפעו פורטדו וטימבלנד מעבודותיהם של מוזיקאים משנות ה-80 כמו Talking Heads, בלונדי, מדונה, הפוליס ויורית'מיקס. ההפקה הסופית של הרצועה התעכבה לאחר שרמקול עלה באש בחדר הבקרה של האולפן. פורטדו אישרה שהייתה שרפה באולפן בעת שהיא הקליטה את הרצועה, וחשפה שהיא הותירה אותה מבוהלת בצורה שהשפיעה עליה מאוד. היא חששה שמשהו בצליל המוזיקה גרם לשרפה, ובמשך זמן מה פחדה מכדי להמשיך לעבוד על זה. היא הצהירה: "פחדנו מהקצב שלו. הרגשנו שיש בו את השטן, או משהו כזה. פסחנו עליו במשך זמן מסוים, עד שהיה לנו האומץ להקליט אותו שוב. זה היה מסכן חיים! מישהו כמעט קיבל כוויות מדרגה ראשונה".
פורטדו תיארה את "Maneater" כ"שיר קוטור-פופ", והסבירה שהוא "מאוד אופנתי, סגנוני ועכשווי". בריאיון ל-MTV News, היא השוותה את השיר לאכילה מופרזת של עוגת גבינה: "יש לשיר קצב רועש ומטורף, והשירה מטמטמת ורועשת. הרבה אנשים אומרים שזה נשמע כמו Peaches (אנ'), בגלל ההגשה והשירה המפחידה".
פורטדו הקליטה רמיקס של "Maneater" עם הראפר ליל ויין, שהופיע באלבום האוסף Remix & Soundtrack Collection של טימבלנד. גרסה זו שימשה גם במהלך הופעות טלוויזיוניות רבות של "Maneater". באוסטרליה, התקליטור הופץ בשני פורמטים, אם כי לגרסה אחת (הסינגל הבין-לאומי) הייתה הפעלה מוגבלת ביותר ולא הייתה זמינה באופן נרחב. התקליטור של "Maneater" שהופץ באוסטרליה כולל עטיפה של "Crazy" מאת נארלס בארקלי שהוקלט בתוכנית לייב לאונג' המשודרת ב-BBC Radio 1. במסגרת התוכנית, "Maneater" הוקלט שלוש פעמים, על ידי פאניק! אט דה דיסקו, בייסמנט ג'אקס ובוי קיל בוי, שהגרסה שלה נכללה באלבום Radio 1's Live Lounge.
מבנה מוזיקלי והלחנה

"Maneater" הוא שיר בעל קצב מהיר המשלב אלקטרו וסינת'ים משנות ה-80 וביט המכוון יותר לסוגת הדאנס. בשיר יש השפעות בולטות של רוק וסינת'-פופ והוא קשור מבחינה לירית לאופן שבו אנשים "נמשכים לעצמם" כשהם מביטים במראה. היא הצהירה: "ל[זה] באמת יש חיים משלו; זה גורם לך לזוז". מקורות בתקשורת השוו אותו לסינגל מאת Hall & Oates מ-1982 באותו שם, שפורטדו ציטטה כבעל השפעה על השיר שלה. השיר בעל קצב דאנס והוא נכתב בסולם סי במול מינור. ל-"Maneater" יש מהלך הרמוני בסיסי של Gb-Fm-Ab-Bbm.
ביקורת

"Maneater" זכה לשבחים מטעם מבקרי המוזיקה. רוב שפילד מרולינג סטון הצהיר שאמנם השיר אינו גרסת כיסוי לשיר של Hall & Oates, אך "בעל השפעה חזקה מספיק כדי להעפיל עליו ולהוות לו מעין סרט המשך". סטיבן תומאס ארלוויין מ-AllMusic, ציטט את "Maneater" כגולת הכותרת של המהפך של פורטדו, אך האמין שלא משנה כמה פורטדו שרה על מין, היא לא נשמעת סקסית ואינה "מייצרת הרבה חום גשמי".
ביל לאמב מ-About.com העניק לשיר 3.5 מתוך 5 כוכבים, שיבח את "הקצב החובט העוצמתי והפזמון הקליט בטירוף", אך ראה שהוא חוזר על עצמו ומתאים יותר לרחבת הריקודים מאשר תחנות הרדיו. בביקורת שפורסמה ב-IGN נכתב שהוא מזכיר את M.I.A.: "הניסיון הבוטה לנצל את [M.I.A.] מוביל לכך שהוא לא נשמע אחיד ומקורי". השיר דורג מאוחר יותר כסינגל העשרים הטוב ביותר משנת 2006 ברשימה שפורסמה בווילג' ווייס.
הצלחה מסחרית

"Maneater" היה זמין להורדה דיגיטלית (דרך חנות האייטונס של אפל) ב-22 במאי 2006. הוא הופץ על גבי תקליטור כמקסי סינגל ב-26 במאי באוסטריה, גרמניה ושווייץ, וב-5 ביוני בממלכה המאוחדת ושווקים אחרים באירופה. הוא הופיע לראשונה במקום השמיני במצעד הסינגלים הבריטי שבוע לפני יציאתו הפיזית, ושבוע לאחר מכן (ב-11 ביוני 2006) הוא הגיע למקום הראשון במצעד. "Maneater" היה הסינגל השביעי הנמכר ביותר בממלכה המאוחדת ב-2006, עם 296,000 עותקים שנמכרו ממנו בסך הכול. בתחילת 2007, חוקי המצעד שונו כדי לאפשר לרצועות שאינן נכללות בסינגלים פיזיים להופיע במצעד הסינגלים עצמו, וכתוצאה מכך "Maneater" נכנס לאחר מכן שוב לארבעים העליונים על סמך הורדות דיגיטליות בלבד. איגוד תעשיית ההקלטות הבריטי (BPI) העניק ל-"Maneater" את תואר הזהב על מכירות של למעלה מ-400,000 עותקים בסך הכול.
השיר הפך ללהיט במקומות אחרים באירופה, ודורג בחמישייה הפותחת באוסטריה, שווייץ, גרמניה, אירלנד ונורווגיה, בעשירייה הפותחת בבלגיה, פינלנד והולנד ובעשרים העליונים בצרפת. "Maneater" שודר בטלוויזיה הלאומית של ארצות הברית באירוע Fashion Rocks ב-8 בספטמבר 2006. הוא נכנס למצעד הבילבורד הוט 100 ודורג במקום ה-62, הבכורה הגבוהה ביותר באותו השבוע, והגיע בשיאו למקום ה-16; הוא גם דורג בעשרים העליונים במצעד שירי הפופ. "Maneater" הגיע למקום הראשון במצעד שירי הדאנס קלאב, אך הוא לא זכה להצלחה מסחרית בארצות הברית כמו הסינגל הקודם, "Promiscuous", שהגיע למקום הראשון בכל שלושת המצעדים. הסינגל הופיע לראשונה במצעד הסינגלים האוסטרלי ב-25 בספטמבר ודורג בחמישייה הפותחת בשבוע שלאחר מכן, והגיע בשיאו למקום השלישי. בהמשך, קיבל את תואר הזהב מטעם איגוד תעשיית ההקלטות האוסטרלי (ARIA).
בקנדה, שם "Promiscuous" כבר צעד בראש מצעד הסינגלים, "Maneater" הגיע למקום ה-22 ב-23 בנובמבר 2006 (בשבוע החמישה-עשר ליציאתו). הביצועים הנמוכים שלו יוחסו להוצאה מוגבלת של סינגל התקליטור שלו, שנמכר דרך קמעונאים כבר כחלק מ-"Promiscuous". "Maneater" היה הרצועה הדיגיטלית השנייה הנמכרת ביותר ב-2006 בקנדה – מאחורי "You're Beautiful" של ג'יימס בלאנט – עם 66,607 עותקים שנמכרו בסך הכול. "Maneater" היה מועמד לפרס המוזיקה של MTV אירופה לשנת 2006 בקטגוריית "השיר הטוב ביותר". הוא זכה גם בפרס המוזיקה של NRJ לשנת 2007 בקטגוריית "השיר הבין-לאומי הטוב ביותר".
וידאו קליפ

את הקליפ הרשמי ביים אנתוני מנדלר. הוא מציג את מתמודד ה-So You Think You Can Dance לשעבר, ג'מיל מקגי, בתור רקדן. פורטדו נאלצה לקבוע מפגשי תרגול נוספים עבור הריקוד שלה בקליפ.
לקליפ אין עלילה מהותית, ולפי בקשתה של פורטדו, מתמקד בו-זמנית בחגיגה ובפרודיה של "קלישאת ה-maneater". הוא מתחיל בפורטדו שמחפשת את הדני הענק שלה, טובי, שברח באמצע הלילה ברובע תעשייתי נטוש לכאורה של עיר ללא שם. היא עוקבת אחרי הכלב לתוך מרתף של בניין אפל ורעוע, שם היא נתקלת בהמון שקט של אנשים באמצע מה שחדשות MTV תיארו כ"מסיבה בסגנון מועדון קרב". פורטדו ממקמת את עצמה באמצע הקהל, וכשהפעימה הראשונית של השיר מתנגנת, היא מתחילה לרקוד לאותם הצלילים ומביטה לכיוונים שונים. לקראת סוף הקליפ היא עולה לגג הבניין ורוקדת כשברקע השמש מתחילה לזרוח. בסופו של דבר, היא עוזבת את המסיבה עם עלות השחר, ומוצאת את הכלב שלה יושב בראש המדרגות ליד היציאה של הבניין. "אני אוהבת ללכת על הצד המסוכן של החיים", אמר פורטדו על מהלך צילום הקליפ.
בארצות הברית, הקליפ הוקרן בבכורה ב-Yahoo! Music ב-6 בספטמבר 2006, וקיבלה "מבט ראשון" ב-Total Request Live של MTV ב-8 בספטמבר. הוא הופיע לראשונה בספירה לאחור של עשרת הסרטונים המובילים של התוכנית ב-11 בספטמבר והגיע בשיאו למקום התשיעי בסך הכול, ונשאר בספירה לאחור במשך שלושה ימים רצופים. בנוסף לכך, הקליפ נכנס לספירה לאחור של MuchMusic בקנדה בשבוע שהסתיים ב-22 בספטמבר, והוא הגיע למקום הראשון בשבוע שהסתיים ב-8 בדצמבר. בטקס פרסי הווידאו קליפים של MTV לשנת 2007, פורטדו הייתה מועמדת בקטגוריית "האמנית של השנה" עבור "Maneater" ו-"Say It Right".